CELEX: 62013CN0209
Language: et
Date: 2013-04-18 00:00:00
Title: Kohtuasi C-209/13: 18. aprillil 2013 esitatud hagi — Suurbritannia ja Põhja-Iiri Ühendkuningriik versus Euroopa Liidu Nõukogu

15.6.2013   
            
            
               ET
            
            
               Euroopa Liidu Teataja
            
            
               C 171/22
            
         18. aprillil 2013 esitatud hagi — Suurbritannia ja Põhja-Iiri Ühendkuningriik versus Euroopa Liidu Nõukogu
   (Kohtuasi C-209/13)
   2013/C 171/44
   Kohtumenetluse keel: inglise
   
      Pooled
   
   
      Hageja: Suurbritannia ja Põhja-Iiri Ühendkuningriik (esindajad: E. Jenkinson, S. Behzadi-Spencer, M. Hoskins QC, P. Baker QC, barrister V. Wakefield)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu 22. jaanuari 2013. aasta otsus 2013/52/EL, millega antakse luba teha tõhustatud koostööd finantstehingute maksu valdkonnas (1); ning
            
         
               —
            
            
               mõista Ühendkuningriigi kohtukulud välja nõukogult.
            
         
      Väited ja peamised argumendid
   
   Esimene väide, et nõukogu otsus 2013/52/EL on vastuolus ELTL artikliga 327, kuna see lubab kehtestada eksterritoriaalse mõjuga finantstehingute maksu („FTM”), mis rikub mitteosalevate riikide pädevusi, õigusi ja kohustusi.
   Teine väide, et nõukogu otsus 2013/52/EL on õigusvastane, kuna see lubab kehtestada eksterritoriaalse mõjuga FTM-i, milleks puudub rahvusvahelises tavaõiguses põhjendus.
   Kolmas väide, et nõukogu otsus 2013/52/EL on vastuolus ELTL artikliga 332, kuna see annab loa teha tõhustatud koostööd FTM-i valdkonnas, mille rakendamine toob vältimatult kaasa kulusid mitteosalevatele riikidele.
   
      (1)  ELT L 22, lk 11.